OpenLLM-France/wikimedia huggingface dataset:
# Fundació Congrés de Cultura Catalana

La Fundació Congrés de Cultura Catalana és una fundació privada amb seu a Barcelona que té com a finalitat la promoció dels estudis i el suport a les iniciatives que serveixin per a potenciar la realitat cultural dels països de parla catalana. Va ser fundada el 1979.
L'any 1979, amb la culminació del Congrés de Cultura Catalana, i gràcies a l'aportació del pedagog i geògraf Pau Vila en ser guardonat amb el Premi d'Honor de les Lletres Catalanes, es va decidir crear la Fundació Congrés de Cultura Catalana per continuar la feina engegada pel Congrés de Cultura Catalana. Des del 2023, la seva seu és la Casa del Gremi de Velers.
La Fundació està organitzant una nova edició del Congrés de Cultura Catalana, amb voluntat de realitzar-lo el 2025.

## Presidents

* (1979 – 1989) Miquel Casals i Colldecarrera
* (1989 – 1996) Josep Pi-Sunyer i Cuberta
* (1996 – 2000) Agustí Contijoch i Mestres
* (2001 – 2004) Joan Martí i Castell
* (2004 – 2014) Francesc Vallverdú i Canes
* (2014 – 2016) Marta Rovira Martínez
* (2016 – 2019) Miquel Strubell i Trueta
* (2019 – avui) Agustí Alcoberro i Pericay

## Referències

* ↑ 324cat. «Una norantena de persones analitzen els principals reptes de país per fer un Nou Congrés de Cultura Catalana en dos anys», 25-03-2023. [Consulta: 9 juny 2023].
* ↑ TV3. «Sense ficció - Imaginar un país. El Congrés de Cultura Catalana», 19-06-2018. [Consulta: 9 juny 2023].
* ↑ «CONTACTE – FUNDACIÓ CONGRÉS DE CULTURA CATALANA». [Consulta: 12 juny 2023].
* ↑ «Esteve Plantada: “La cultura és l’únic capaç de salvar-nos”» (en catalan), 04-10-2023. [Consulta: 14 juny 2023].

## Enllaços externs

* Web oficial
* Pàgina del Congrés de Cultura Catalana Arxivat 2019-07-29 a Wayback Machine.
# GanttProject

GanttProject és un programari d'administració de projectes que funciona sota els sistemes operatius Windows, Linux i MacOS X. És programari lliure, amb llicència GPL, i basat en Java. El projecte l'inicià n'Alexandre Thomas el gener de 2003, a la Universitat de Marne-la-Vallée (França); tot i que ara qui gestiona el projecte és en Dmitry Barashev.

## Característiques

Comparat amb altres programaris d'administració de projectes, podem afirmar que el GanttProject es va dissenyar seguint el principi KISS.
Té funcions molt bàsiques d'administració de projectes (com els diagrames de Gantt per planificar tasques i fer gestió de recursos amb gràfics de càrrega del recurs). Només pot gestionar dies (no pot gestionar hores). I li manquen característiques com flux d'efectiu, missatgeria i control de documentació. Té algunes opcions d'informes (Project, HTML, PDF, fulls de càlcul).
Les característiques més importants inclouen:
* Crear estructures de desglossament de la feina.
* Jerarquia de tasca i dependències.
* Diagrames de Gantt.
* Gràfic de càrrega del recurs.
* Línies d'estalvi i comparació.
* Generació de Gràfics de PERT.
* PDF i informes d'HTML.
* Exportació i importació de Microsoft Project amb formats MPX (*.mpx) i MSPDI (*.xml, que és el format d'intercanvi de Microsoft Project des de la versió 2002).
* Dades de bescanvi amb fulls de càlcul via CSV i formats d'Excel.
* Grups de treball basats en WebDAV.
* Format d'arxiu del projecte és XML
* Administració de vacances
* Disponible en més de 20 llengües

## Recepció

* Té moltes valoracions positives a Capterra
* Nombre de descàrregues: al gener de 2014 es van fer 1.600.000 descàrregues de GanttProject 2.0.10 per Windows de Microsoft des de Google Code. La mitjanda de descàrregues diàries és d'unes 1.500.
* InfoWorld va valorar positivament el projecte GanttProject.
* Al Juny de 2011, el nombre de descàrregues setmanals de GanttProject (versió 2.0.9) a SourceForge era la tercera entre aquest tipus de programes: la primera era OpenProj (versió 1.4), la segona fou JFreeChart.
* La valoració dels usuaris a cnet és de 3,5 estrelles (Microsoft Project té 4.0 estrelles).

## Galeria

* Gantt Vista de gràfic de HouseBuilding projecte de mostra obert en GanttProject 2.0.10
* Vista de gràfic de càrrega de recurs de HouseBuilding projecte de mostra obert en GanttProject 2.0.10
* Vista de gràfic del PERT en ver 2.0.10

## Referències

* ↑ GanttProject Home page retrieved 2011-9-13
* ↑ Reviews on Capterra pages
* ↑ Google Code "GanttProject 2.0.10" retrieved 2014-1-31
* ↑ Best of open source software awards: Enterprise applications, InfoWorld, August 05, 2008
* ↑ SourceForge
* ↑ cnet Download GanttProject

## Vegeu també

* Gestió de projectes

## Enllaços externs

* GanttProject - lloc web oficial Arxivat 2014-08-18 a Wayback Machine.
* Pàgina del projecte a GitHub des de la versió 2.7.1
* Entrada a Source Forge durant la versió 2.0.9
* GanttProjectAPI
# Gant (Pirineus Atlàntics)

Gant (en francès Gan) és un municipi francès, de la regió de la Nova Aquitània i del departament dels Pirineus Atlàntics.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 552 | 2 848 | 2 819 | 3 017 | 3 027 | 3 150 | 3 237 | 3 076 | 3 136 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 051 | 3 018 | 3 115 | 2 830 | 2 759 | 3 274 | 2 700 | 2 672 | 2 698 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 710 | 2 660 | 2 528 | 2 262 | 2 363 | 2 182 | 2 326 | 2 395 | 2 643 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 915 | 3 125 | 3 543 | 4 047 | 4 724 | 4 971 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2006 | Jean-Pierre Léris | UDF |
| 2006-2008 | Éliane Mounat | UDF |
| 2008- | Jean-Michel Tissanié | PS |

## Personatges lligats al municipi

* Pèire de Marca, eclesiàstic i negociador del Tractat dels Pirineus.
* Paule Constant (1944-) escriptora, Premi Goncourt de l'any 1998.

## Referències

* ↑ Toponímia occitana
Viccionari
# Geoff Trappett

Geoffrey Douglas Trappett, més conegut com a Geoff Trappett (Brisbane, 18 de setembre de 1979), és un atleta paralímpic australià i triple medallista en els Jocs Paralímpics.

## Vida primerenca

Trappett va néixer a Brisbane el 18 de setembre del 1979 amb l'espina bífida. Va créixer al suburbi d'Albany Creek i va formar-se en l'Acadèmia Esportiva de Queensland.

## Carrera

El 1999, va guanyar dues medalles d'or i va batre dos rècords nacionals en les competicions masculines dels 100 metres llisos i els 200 metres llisos als Campionats Nacionals de Canberra i al Metro Challenge de Toronto, respectivament. Als Jocs Paralímpics d'estiu de 2000, celebrats a Sydney, va guanyar una medalla d'or en els 100 metres llisos masculins en la classificació T54, gràcies a la qual se li va atorgar la Medalla de l'Orde d'Austràlia, i va aconseguir també una medalla d'argent en la cursa de relleus de 4×100 metres de la mateixa classificació. Brett Jones havia estat el seu entrenador durant els dotze mesos previs als Jocs Paralímpics.
El 2002, en el Campionat del Món d'Atletisme Paralímpic, va obtenir una medalla d'or en la prova dels 200 metres llisos i una medalla de bronze en els 100 metres llisos. El 2003, en un esdeveniment a Canberra, va establir un rècord mundial en l'esprint dels 100 metres llisos, però va ser desqualificat per haver fet una sortida nul·la. Dues setmanes més tard, va córrer en la mateixa categoria a la Gold Coast i va fer un temps rècord mundial de 13,99 segons. Als Jocs Paralímpics d'estiu de 2004, que es van dur a terme a Atenes, va guanyar una medalla d'argent en la cursa de 4x100 metres masculina, en la classificació T53-54.
El 2009, va ser una de les primeres 150 persones que es va incorporar al Saló de la Fama de l'Esport de Queensland.

## Activisme

Com a activista pels drets de les persones discapacitades, Trappett va fundar l'organització Inclusion Moves, que es dedica a la facilitació de tasques, campanyes de sensibilització, la defensa dels dits drets i la formació en l'àmbit de la discapacitat.

## Referències

* 1 2 «Athlete's Profile». Australian Paralympic Committee. Arxivat de l'original el 4 December 2000. [Consulta: 7 maig 2012].
* 1 2 «spirit of a hero». Brisbane News, 01-09-2004.
* ↑ «Ministerial Statement Paralympic Games 2278 2 Sept 2004». Queensland Hansard, 02-09-2004. [Consulta: 28 maig 2017].
* ↑ «Trappett, Geoffrey Douglas, OAM». It's an Honour. [Consulta: 25 gener 2012].
* 1 2 «Athlete Search Results». International Paralympic Committee. [Consulta: 7 maig 2012].
* ↑ , 30-10-2000.
* ↑ «Australia at the Games: World Para-Athletics Championships - 2002 Lille, France (20-28 Jul) - 3rd Championships» (en anglès). Australian Athletics Historical Results. [Consulta: 31 agost 2024].
* ↑ Grimaux, Andre «Geoff Trappett inducted into hall of fame». Northern Times, 10 December 2009. Arxivat 15 de juliol 2012 at Archive.is
* ↑ «Services». Inclusion Moves. [Consulta: 28 maig 2017].
# Fundulopanchax gresensi

Fundulopanchax gresensi és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 4,7 cm de longitud total.

## Distribució geogràfica

Es troba a Àfrica: Camerun.

## Referències

* ↑ AQUATAB.NET
* 1 2 «Fundulopanchax gresensi» (en anglès). Fishbase.

## Bibliografia

* Berkenkamp, H. O. 2003. Über den Artenkreis Fundulopanchax mirabilis (Radda, 1970), mit der Beschreibung von Fundulopanchax gresensi sp. nov. Aquaristik aktuell (Germany) 6/2003: 50-56.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Gellenoncourt

Gellenoncourt és un municipi francès situat al departament de Meurthe i Mosel·la i a la regió del Gran Est. L'any 2007 tenia 43 habitants.

## Demografia
### Població

El 2007 la població de fet de Gellenoncourt era de 43 persones. Hi havia 12 famílies, de les quals 6 eren parelles sense fills i 6 parelles amb fills.
La població ha evolucionat segons el següent gràfic:
Habitants censats

### Habitatges

Tots els 13 habitatges que hi havia el 2007 eren l'habitatge principal de la família. 13 eren cases i 1 era un apartament. Dels 13 habitatges principals, 13 estaven ocupats pels seus propietaris i 1 estava llogat i ocupat pels llogaters; 2 tenien quatre cambres i 11 en tenien cinc o més. 10 habitatges disposaven pel capbaix d'una plaça de pàrquing. A 6 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gellenoncourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 23 persones, 19 eren actives i 4 eren inactives. De les 19 persones actives 17 estaven ocupades (10 homes i 7 dones) i 2 estaven aturades (1 home i 1 dona). De les 4 persones inactives 2 estaven jubilades, 1 estava estudiant i 1 estava classificada com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció i 2 d'empreses de serveis.
L'únic servei als particulars que hi havia el 2009 era un electricista.
L'any 2000 a Gellenoncourt hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Gellenoncourt a l'INSEE.
* Évolution et structure de la population Fitxa amb el detall de dades de Gellenoncourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Georgi Naydenov

Georgi Naydenov (Sofia, 21 de desembre de 1931 - Damasc, 31 de maig de 1970) fou un futbolista búlgar de la dècada de 1960.
Fou 51 cops internacional amb la selecció búlgara amb la qual participà en la Copa del Món de Futbol de 1962 i a la Copa del Món de Futbol de 1966.
Pel que fa a clubs, defensà els colors de CSKA Sofia.

## Referències

* ↑ Perfil a eu-football.info
* ↑ «Perfil a sports-reference». Arxivat de l'original el 2012-12-14. [Consulta: 2 desembre 2018].
* ↑ Georgi Naydenov a National-Football-Teams.com (anglès)
# Georgi Slavkov

Georgi Slavkov (en búlgar: Георги Славков) (Musomishta, a prop de Gotse Dèltxev, 11 de setembre de 1958 - Musomishta, 21 de gener de 2014) va ser un futbolista búlgar.
A Bulgària defensà els colors del Botev Plovdiv on marcà 61 gols en 112 entre els anys 1976 i 1982. El 1981 guanya el trofeu de France Football Bota d'Or al màxim golejador del futbol europeu. Entre 1982 i 1986 jugà al CSKA Sofia on marcà 48 gols. El 1986 fou transferit a l'AS Saint-Étienne francès. Acabà la seva carrera a Portugal el 1992.
Amb la selecció búlgara, entre el 1978 i 1984, jugà 30 partits en què marcà 11 gols.
Va morir d'un atac de cor als 55 anys.

## Palmarès
### CSKA Sofia

* Lliga búlgara: 1983
* Copa búlgara: 1983, 1985
* Copa de l'exèrcit soviètic: 1985, 1986

### Individual

* Bota d'Or: 1981

## Referències

* 1 2 «Slavkov recordado» (en portuguès). A Bola, 22-01-2014 [Consulta: 1r febrer 2014]. Arxivat 31 de gener 2014 a Wayback Machine. «Còpia arxivada». Arxivat de l'original el 2014-01-31. [Consulta: 6 maig 2023].
* ↑ ; Di Maggio, Roberto; Stokkermans, Karel«Golden Boot ("Soulier d'Or") Awards», 07-11-2008. [Consulta: 6 octubre 2009].
* ↑ Mamrud, Roberto. «Bulgaria - Record International Players», 16-07-2009. [Consulta: 6 octubre 2009].

## Enllaços externs

* Trajectòria de Slavkov - weltfussball.de (alemany)
# Gabriel Abrines i Martí

Gabriel Abrines i Martí (nascut a Binissalem el 27 de juny de 1966), és un exjugador de bàsquet professional que va desenvolupar la seva carrera esportiva en diversos clubs de diferents categories de l'estat espanyol. És pare del jugador de l'ACB Àlex Abrines.
Es va formar com a jugador a les categories inferiors del Reial Madrid i va debutar en la lliga ACB en la temporada 1989/90 a les files del Huesca la Magia després de jugar durant 4 temporades amb el Lagisa Gijón.
La temporada 1991/92 fou un dels integrants de la plantilla del desaparegut Cáceres CB que assoliren l'ascens de l'equip a la lliga ACB, històric perquè és el primer i únic equip extremeny que ha participat en la màxima categoria del bàsquet estatal.
Un cop abandonada la pràctica activa del bàsquet, Abrines es va dedicar a entrenar equips de base.
El seu fill Àlex Abrines és internacional a les categories inferiors de la selecció espanyola, amb la qual s'ha proclamat Campió d'Europa Sub 18.

## Trajectòria esportiva

* Categories inferiors Reial Madrid.
* 1985-89 Primera B. Lagisa Gijón
* 1989-90 ACB. Huesca la Magia
* 1990-91 Primera Divisió. CB Mallorca
* 1991-92 Primera Divisió. Cáceres CB
* 1992-93 ACB. Cáceres CB
* 1993-94 Primera Divisió. Gijón Baloncesto
* 1994-95 ACB. Somontano Huesca
* 1995-96 ACB. CB Gran Canaria
* 1996-97 ACB. Baloncesto Fuenlabrada
* 1997-98 Primera Autonòmica. La Salle Palma
* 1998-99 Segona Divisió. La Salle Palma

## Referències

* ↑ «Entrevista a Gabi Abrines». cblasalle.es.
* ↑ «España, campeona Sub 18, con Abrines de MVP del torneo» (en castellà). acb.com. Arxivat de l'original el 2012-02-02. [Consulta: 4 setembre 2012].

## Enllaços externs

* Gabriel Abrines i Martí jugador a l'ACB
# Gabriel Abossolo

Gabriel Abossolo (Yaoundé, 16 de gener de 1939 - Yaoundé, 9 de novembre de 2014) fou un futbolista camerunès de la dècada de 1960.
Fou internacional amb la selecció de futbol del Camerun.
Pel que fa a clubs, destacà a FC Girondins de Bordeus.

## Referències

* ↑ «Hommage à Gabriel Abossolo». girondins.com. Arxivat de l'original el 11 novembre 2014.
* ↑ (francès) Profile on su pari-et-gagne.com
# Gabriel Agbonlahor

Gabriel Imuetinyan Agbonlahor (nascut el 13 d'octubre de 1986 a Birmingham, Anglaterra) és un futbolista anglès que juga a l'Aston Villa FC de la FA Premier League. D'orígens nigerians i escocesos, Agbonlahor és producte del planter del Villa i ha estat internacional amb la selecció sub-21 d'Anglaterra. Es caracteritza especialment per la seua gran velocitat.

## Referències

* ↑ Smith, Alan «Gabriel Agbonlahor at home on big stage» (en anglès). The Daily Telegraph [Londres], 12-11-2007 [Consulta: 11 gener 2009]. «Còpia arxivada». Arxivat de l'original el 2008-01-12. [Consulta: 15 juliol 2021].
* ↑ «Agbonlahor undecided on Nigeria» (en (anglès)). BBC Sport Online, 08-03-2007 [Consulta: 17 agost 2008].
* ↑ «Scots consider Agbonlahor call» (en anglès). BBC Sport Online, 10-06-2007 [Consulta: 17 agost 2008].
# Gergely Ivanics

Gergely Ivanics (Pécs, 8 d'abril de 1978) va ser un ciclista hongarès. Professional del 2007 al 2009.

## Palmarès

* 2008
** 1r al Gran Premi P-Nívó
* 2009
** 1r al Gran Premi Betonexpressz 2000
* 2010
** 1r al Gran Premi ciclista de Gemenc i vencedor de 3 etapes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Gheris Es-Soufli

Gheris Es-Soufli (en àrab اغريس السفلي, Iḡrīs as-Suflī; en amazic ⵖⵔⵉⵙ ⵏ ⵡⴰⴷⴷⴰ) és una comuna rural de la província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 6.867 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Perissodus microlepis

Perissodus microlepis és una espècie de peix de la família dels cíclids i de l'ordre dels perciformes que es troba a Àfrica: llac Tanganyika.
És una espècie de clima tropical entre 24 °C-28 °C de temperatura.
Els mascles poden assolir 11 cm de longitud total. És depredat per Plecodus straeleni.

## Referències

* 1 2 3 FishBase (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ Maréchal, C. i M. Poll, 1991. Perissodus. p. 367-368. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ FishBase (anglès)

## Enllaços externs

* AQUATAB
# Ribera de l'Albera

La Ribera de l'Albera és un curs d'aigua de la Catalunya del Nord, a la comarca del Vallespir. És l'eix vertebrador de la comuna de l'Albera, i just en el moment final toca el de les Cluses.
Es forma per l'adjunció del Còrrec dels Empordanesos i del Còrrec dels Cabirols just a ponent del Veïnat, i discorre pel terme comunal de l'Albera, que travessa totalment de llevant a ponent, fins que, en arribar al límit amb el terme de les Cluses rep el Còrrec dels Estanys per la dreta, i es forma la Roma.

## Bibliografia

* Becat, Joan. «2-L'Albera i 41-les Cluses». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «L'Albera». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ La Ribera de l'Albera en els ortofotomapes de l'IGN
# America

«Amèrica, America o América» té aquests significats:
* Toponímia:
** Amèrica, continent de la Terra
** America (Països Baixos), ciutat de la província holandesa de Limburg, part del municipi de Horst aan de Maas
** (916) America, asteroide descobert per Neujmin des de l'observatori de Simeis el 1915
** America o Estats Units d'Amèrica, república federal al nord del continent americà
** Little America, concentració de població designada pel cens dels Estats Units a l'estat de Wyoming
* Organitzacions:
** America Football Club, club de futbol brasiler de la ciutat de Rio de Janeiro a l'estat de Rio de Janeiro
** América Futebol Clube (MG) o América Mineiro, club de futbol brasiler de la ciutat de Belo Horizonte a l'estat de Minas Gerais
** América Futebol Clube (RN) o América de Natal, club de futbol brasiler de la ciutat de Natal a l'estat de Rio Grande do Norte
** Club América, club de futbol mexicà de la ciutat de Mèxic fundat el 1916 a Mèxic
** Club Deportivo América, club de futbol de la ciutat de Quito (Equador) fundat el 1939
** Corporación Deportiva América o América de Cali, club de futbol colombià de la ciutat de Santiago de Cali
* Miscel·lània:
** América (automòbil), marca catalana d'automòbils, fabricats per l'empresa América Autos
** America (goleta), goleta que va guanyar el 1851 la primera Copa de les 100 guinees sota auspici de la reina Victòria del Regne Unit
** Amèrica, Amèrica pel·lícula estatunidenca dirigida per Elia Kazan, estrenada el 1963. Ha estat doblada al català
** Copa Amèrica de futbol
** Copa Amèrica de vela
** Copa Amèrica d'hoquei patins
** Amèrica (terminologia)
# Amrús ibn Yússuf

Amrús ibn Yússuf al-Muwàl·lad (àrab: عمروس بن يوسف المولد, ʿAmrūs b. Yūsuf al-Muwallad) (mort el 808/809 o 813/814) fou un mawla i general muladí de l'emir de Qúrtuba i un governador de Saraqusta.
Amrús, nascut a Waixqa, i el seu parent Xabrit foren servidors d'Ayxun ibn Sulayman ibn Yaqdhan al-Arabí. Amrús es va unir al seu parent Matruh ibn Sulayman ibn Yaqdhan al-Arabí, germà d'Ayxun, quan aquest es va revoltar i va ocupar Saraqusta. El 791/792 va retornar a l'obediència de l'emir de Qúrtuba i ell i Sarhabil ibn Saltan az-Zawagí van atacar Matruh i el van matar. Aleshores Amrús es dirigí a Qúrtuba, on fou recompensat sent nomenat valí de Talabira. El 802 fou enviat des de Tulàytula, al front d'un exèrcit, a combatre un altre general revoltat a Saraqusta; va ocupar aquesta ciutat i la de Waixqa expulsant-ne Bahlul ibn Marzuq. Va fortificar Tutila, el govern de la qual el va donar al seu fill Yússuf ibn Amrús. Saraqusta es va revoltar altre cop el desembre del 802, ara sota Mussa ibn Fortun (Mussa I), un membre de la família muladita dels Banu Qassi, i Amrús la va sotmetre i en fou nomenat el 803/804 governador. El seu cosí Xabrit va rebre el govern de Waixqa. El 807 va sufocar una revolta a Tutila i a la mort del comte Aureolus (Oriol d'Aragó), va ocupar el comtat de Sobrarb, que els comtes d'Aragó no van recuperar fins a temps d'Asnar Galí I el 814. Aquests fets s'exposen segons la cronologia del cronista al-Udhrí, que narra que Amrús va tenir Saraqusta durant deu anys menys 40 dies i situa la seva mort el (813/814); però el propi al-Udhrí assenyala en altres llocs la seva mort el (808/809).

## Referències

* ↑ Conchillos, José. Desagravios del propugnaculo de Tudela contra el trifomce Cerbero autor del Bodoque (en castellà). Sebastián Sterlin, 1667, p. 153.

## Bibliografia

* Cañada Juste, Alberto «Los Banu Qasi (714-924)» (en castellà). Principe de Viana, vol. 41, 1980, pàg. 5–95.
* Codera, Francisco «Mohámed Atauil, Rey Moro de Huesca» (en castellà). Revista de Aragón, vol. 1, 1900, pàg. 81–85.
* de la Granja, Fernando «La Marca Superior en la Obra de al-'Udrí'» (en castellà). Estudios de la Edad Media de la Corona de Aragón, vol. 8, pàg. 457–545.
* Sénac, Philippe. La frontière et les hommes, VIIIe-XIIe siècle: le peuplement musulman au nord de l'Èbre et les débuts de la reconquête aragonaise (en francès). Maisonneuve & Larose, 2000.
* Souto, J.A.. Cronologia y gobernadores de Huesca omeya (en castellà), 1994.